b'\n_START_ARTICLE_\nHelgebostad\n_START_PARAGRAPH_\nHelgebostad er ei \xc3\xb8y som ligger nordvest for Hitra i Tr\xc3\xb8ndelag. \xc3\x98ya deler Straumfjorden som blir hetende Hestnessundet nord for \xc3\xb8ya og H\xc3\xa5vikstraumen s\xc3\xb8r for \xc3\xb8ya._NEWLINE_Lenge s\xc3\xa5 \xc3\xb8ya ut til \xc3\xa5 bli fraflyttet selv om det bare skilte noen f\xc3\xa5 meter til fast-Hitra ved s\xc3\xb8renden av \xc3\xb8ya. Et gammelt krant\xc3\xa5rn ble kj\xc3\xb8pt fra det nedlagte Kullkompaniet i Trondheim og benyttet som bru. Vegforbindelse til Hitra ble \xc3\xa5pnet i 1983. Like \xc3\xb8st for brup\xc3\xa5slaget p\xc3\xa5 \xc3\xb8ya ligger Helgebostad\xc3\xb8ya naturreservat med en unik furuskog._NEWLINE_Et gammelt sagn forteller at etter svartedauen var det r\xc3\xb8yk bare fra to hus p\xc3\xa5 Hitra. Den ene plassen var Sm\xc3\xa5gesj\xc3\xb8 og den andre Helgebostad. _NEWLINE_Fra 1891 til 1913 jaktet tyskeren Ernst Leverkusen (1851\xe2\x80\x931936) hjort p\xc3\xa5 Helgebostad hvor han i 1900 kj\xc3\xb8pte en jakthytte som etter hvert ble utbygd til noe som minner om et lite jaktslott. Hytta ble opprinnelig bygd av konsul Hans Peter Jenssen fra Trondheim i 1889. Bygningen ble etter hvert en slags miniatyr av Leverkusens jaktslott i Eifel i Tyskland som sto ferdig i 1904. Til tross for noe ombygging eksisterer hovedbygningen fortsatt p\xc3\xa5 samme sted den dag i dag. Bygningene for\xc3\xb8vrig (brygge, stabbur, to hytter for jaktloser m.m.) ble solgt og revet i 1939. Til stedet h\xc3\xb8rer ogs\xc3\xa5 med en kai ved Straumfjorden bygd av stein som fortsatt st\xc3\xa5r n\xc3\xa6rmest intakt.'